Energetska kriza u Teksasu 2021.
<s>Energetska kriza u Teksasu 2021. godine je kriza u saveznoj državi Texas u Sjedinjenim Državama koja se sastoji od rasprostranjenih prekida snabdevanja električnom energijom, a tiče se i nestašice vode i hrane, i opasnih vremenskih uslova.</s><s>Kriza je usledila posle dve jake snežne oluje koje su zahvatile šira područja SAD-a u periodu od 10–11. i 13–17. februara.</s><s>Više od 4,3 miliona domova i preduzeća u Teksasu ostali su bez električne energije, neki i po nekoliko dana.</s><s>Neposredni uzrok krize je smrzavanje gasovoda i opreme za snabdevanje prirodnim gasom.</s><s>Neki dužnosnici uključujući guvernera Teksasa Grega Abbotta, kao uzrok nestanka struje u početku su navodili smrzavanje vetroturbina.</s><s>Kriza je navela mnoge stručnjake da dovedu u pitanje spremnost države za takvu nepogodu.</s><s>Za krizu se vezuje smrt najmanje 58 osoba.</s>

<s>Smrtni slučajevi 
Kombinacija niskih temperatura i nestanka struje tamo gde se ona inače koristi za grejanje, dovela je do toga da se određen broj ljudi greje na načine za koje se vezuje povećan rizik.</s><s>Smrti pripisane oluji uključuju slučajeve da su se ljudi koji su u zatvorenom držali upaljene automobile ili generatore otrovali ugljen-monoksidom.</s><s>Zabeleženo je najmanje 300 slučajeva trovanja ugljen-monoksidom.</s><s>Ostali smrtni slučajevi uključuju automobilske nesreće, utapanja, požare u domovima i hipotermiju.</s><s>Do 19. februara, broj ljudi čija se smrt dovodi u vezu sa krizom porastao je na 58.</s>

<s>Pravne radnje 
16. februara 2021. guverner Greg Abbott izjavio je da je reforma ERCOT-a (Savet za energetsku sigurnost Teksasa) hitan prioritet za zakonodavno telo savezne države, te da će biti sprovedena i istraga prekida snabdevanja električnom energijom, s ciljem da se pronađe dugoročno rešenje.</s>

<s>19. februara, u dva su okruga podnete prve tužbe protiv ERCOT-a.</s><s>Navedeno je da su više puta bila slana upozorenja o slabostima elektroenergetske infrastrukture, a da su ignorisana.</s><s>U tužbi je imenovano i komunalno poduzeće American Electric Power.</s>

<s>Reference</s>

<s>Katastrofe u SAD
Prirodne katastrofe
Energetika</s>

